Սա է՞լ է հանելուկ: Իհարկե ոչ: Ամբողջ խնդիրն այն է, որ շաքարի բիզնեսը Հայաստանում «տեր» ունի: Մաքսայինը մանրադիտակով է հսկում, որ հանկարծ ոչ ոք շաքար չներկրի Հայաստան: Դա տաբու է: Դա կարող է անել միայն Սերժ Սարգսյանի ամենասիրելի օլիգարխը` Սամվել Ալեքսանյանը: Ու մաքսայինը կարող է աչք փակել ցանկացած ապրանքի վրա, կարող է կաշառք վերցնել ցանկացած ապրանք առանց մաքսազերծման Հայաստան մտցնելու համար, բացի մի քանի ապրանքներից, այդ թվում՝ շաքարավազ: Ու դա այնքան հանրահայտ փաստ է, որ ոչ մի գործարար նույնիսկ չի էլ փորձում շաքարավազ բերել: